Diari Oficial de la Generalitat Valenciana


Sumari del DOGV 6764, del 30-04-2012 (2012/3970)

Aprovació del projecte de modificació de jardineria del projecte d'urbanització del sector Torre de la Sal.
-----------------------------------------------------------------------------------------------------------

### Dades del document

Número de DOGV
:   6764

Data del DOGV
:   30-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3970


Data del document
:   11-04-2012

Organisme emissor
:   Ajuntament de Cabanes

Tipus de document
:   Anunci

Descriptors 

:   * Cabanes
    * pla d'urbanisme
    * administració local

Aprovació del projecte de modificació de jardineria del projecte d'urbanització del sector Torre de la Sal. [2012/3970]  
La Junta de Govern Local de l'Ajuntament de Cabanes, en la sessió del dia 10 d'abril de 2012, va adoptar el següent acord relatiu a l'aprovació del projecte de modificació del projecte d'urbanització del sector Torre de la Sal (jardineria):  
Federico Rivas García, en nom i representació de Construcciones Castellón 2000, SAU, actualment Marina d'Or Loger, SA, va presentar davant d'este ajuntament el projecte de modificació de jardineria, novembre 2010, del projecte d'urbanització del sector Torre de la Sal.   
Els servicis tècnics municipals van emetre els preceptius informes i amb data 29 de novembre de 2011, la Junta de Govern Local va adoptar el següent acord, pel qual es va iniciar la seua exposició al públic: modificació de jardineria del projecte d'urbanització del sector Torre de la Sal.  
Federico Rivas García, en nom i representació de Construcciones Castellón 2000, SAU, actualment Marina d'Or Loger, SA, com a agent urbanitzador del sector Torre de la Sal, ha presentat en este ajuntament el document de modificació de jardineria, novembre de 2010, del projecte d'urbanització del sector Torre de la Sal de Cabanes.  
  
L'arquitecte municipal i Secretaria han emés el preceptiu informe en què han fet constar els següents antecedents i fonaments de dret:  
  
Primer. Que, amb data 26 d'octubre de 2011, la Comissió Territorial d'Urbanisme de Castelló, previ dictamen favorable del Consell Jurídic Consultiu, ha adoptat l'acord d'aprovació definitiva de la modificació tercera del projecte de modificació puntual del Pla Parcial Torre de la Sal corresponent a jardineria.  
Segon. Que el projecte modificat suposa una revisió dels capítols de jardineria i mobiliari urbà del projecte del sector Torre de la Sal amb la doble finalitat de reduir la càrrega econòmica sobre els propietaris del sector i optimitzar les tasques futures de manteniment, sense disminuir la qualitat i funcionalitat de l'enjardinament. També són objecte del modificat l'adaptació a les modificacions de planejament 3, 4 i 5 que comporten canvis puntuals en l'ordenació del sector que afecten la configuració geomètrica i implantació d'àrees enjardinades i exigixen, per tant, els corresponents ajustos en el projecte d'urbanització. Així mateix, representa una disminució de 1.803.490,36 euros respecte al pressupost d'execució material del projecte original, és a dir, un percentatge d'un 4'55764%.  
Tercer. Que, d'acord amb la documentació aportada, el projecte d'urbanització modificat s'ajusta al planejament vigent.  
Quart. L'arquitecte municipal s'ha emés un informe favorable a l'inici del tràmit d'informació pública de la modificació del present projecte, considerant a efectes documentals la documentació continguda en el projecte d'urbanització com a completa i suficient segons els articles 152 i 156 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV).  
Quint. Els projectes d'urbanització, de conformitat amb els articles 152 i 155 de la LUV i, en conseqüència, les seues modificacions, definixen els detalls tècnics de les obres públiques previstos en els plans, els quals han de ser objecte d'aprovació municipal específica, prèvia tramitació de l'expedient administratiu.  
Sext. L'article 346 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), en el seu apartat 4, indica: «L'exposició al públic del projecte d'urbanització tindrà lloc junt amb la de l'alternativa tècnica en què s'integre [?]». En conseqüència, la modificació del projecte inicialment aprovat ha de seguir els mateixos tràmits d'exposició al públic que els regulats per a l'alternativa dels programes.  
  
Sèptim. L'article 134 de la LUV determina que els projectes d'urbanització (en relació amb l'art. 126.f de la LUV) han d'exposar-se al públic per mitjà de la inserció dels pertinents edictes en el Diari Oficial de la Comunitat Valenciana i en un diari no oficial d'àmplia difusió a la localitat afectada i només als efectes de la presentació d'al·legacions. El termini d'informació pública, segons l'article 293 del ROGTU, tindrà una duració d'un mes, el qual haurà de comunicar-se als propietaris dels terrenys, atés el dret que els reconeix l'article 165 de la LUV de rebre en tot moment deguda informació dels costos d'urbanització que han d'assumir.  
Octau. De conformitat amb l'article 152 de la LUV i 346 del ROGTU, per al desplegament dels efectes del projecte d'urbanització, es requerix l'aprovació administrativa i la seua publicació en el Butlletí Oficial de la Província de Castelló i en el Diari Oficial de la Comunitat Valenciana.  
Per tot això, i a proposta de l'Alcaldia, per unanimitat dels presents, s'acorda:  
Únic. Iniciar la tramitació de la modificació de jardineria, novembre de 2010, del projecte d'urbanització del sector Torre de la Sal, per mitjà de l'exposició al públic durant el termini d'un mes, amb la fixació dels pertinents edictes en el Diari Oficial de la Comunitat Valenciana, en un diari no oficial d'àmplia difusió i notificació als propietaris dels terrenys, als efectes de la presentació, si és el cas, d'al·legacions.  
  
Efectuada la tramitació i exposició al públic es van substantivar les actuacions següents:   
1. Exposició al públic per mitjà de la publicació dels pertinents edictes en:  
- Diari Mediterráneo, del dia 23 de desembre de 2011.   
- Diari Oficial de la Comunitat Valenciana, número 6693, del 17 de gener de 2012.   
- Tauler d'edictes d'este ajuntament.   
2. Notificació individualitzada a les persones que figuren com a interessades en el procediment.  
3. Les persones interessades van presentar les al·legacions següents:   
- Mireia Giménez Monzó, en nom i representació de Josefina Mateu Pruñonosa, sol·licita la tramitació del pertinent expedient en què es determine com afecta el modificat del projecte als costos d'urbanització que, en este cas, ha de pagar l'al·legant, i que s'atorgue un nou termini d'informació pública a fi de poder realitzar les al·legacions que, si és el cas, s'estimen oportunes.   
- Jorge Marco Aguilar, en nom i representació de CISA 2011, SLU, en què es demana que la reducció del pressupost tinga la seua oportuna repercussió en una reducció dels costos d'urbanització que correspon abonar a la mercantil esmentada, així com que s'elabore un text refós dels projectes d'urbanització que integre tots els modificats realitzats sobre el projecte original.  
4t. Les esmentades al·legacions es van traslladar l'agent urbanitzador, per mitjà d'un escrit de data 2 de març de 2009.   
Finalitzades totes estes actuacions, Secretaria i arquitecte municipal han emés els pertinents informes, dels quals es desprenen els següents fonaments de dret i tècnics:  
1r. El contingut del projecte d'urbanització comprén els documents que exigix l'article 155 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV), i l'article 350 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), per la qual cosa s'ha considerat completa i suficient.  
  
2n. L'expedient ha sigut objecte d'exposició al públic i de tramitació, de conformitat amb allò que s'ha regulat en l'article 155 de la LUV i l'article 346 i 351 del ROGTU.  
3r. D'acord amb la documentació aportada, el projecte d'urbanització modificat s'ajusta al planejament vigent.   
4t. Segons l'article 12 del Decret 39/2004 pel qual es desenvolupa la Llei 1/1998, de 5 de maig, de la Generalitat, en matèria d'accessibilitat en l'edificació de pública concurrència i en el medi urbà, per a obres d'urbanització en espais urbans consolidats, serà exigible com a mínim un nivell practicable d'accessibilitat.  
5t. Que pel que fa a les condicions d'accessibilitat exigibles, haurà de complir-se el que establix l'Orde 9 de juny de 2004 en matèria d'accessibilitat en el medi urbà.  
6é. Que pel que fa a les zones de jocs infantils projectades, tots els seus elements hauran d'ajustar-se al que establixen les Normes UNE-EN-1176 i UNE-EN-1177.  
7é. L'aprovació del projecte d'urbanització suposa una disminució del cost de les obres d'urbanització. Menor cost que de conformitat amb allò que s'ha regulat en l'article 381 del ROGTU, pel qual s'aprova el Reglament d'Ordenació i Gestió Territorial i Urbanística, ha de ser repercutit a les càrregues d'urbanització que han de ser sufragades pels propietaris. Per això els comptes de liquidació definitiva, del projecte de reparcel·lació o del projecte de quotes, hauran d'incorporar la disminució de costos que dimana de la modificació proposada.   
  
8é. El present document de la modificació del projecte d'urbanització, haurà de presentar-se, de conformitat amb allò que s'ha regulat en l'article 350 del RGTOU, en suport paper i digital (PDF i DWG). Tot això sense perjuí que amb caràcter previ a la finalització de les obres d'urbanització l'agent urbanitzador haurà d'aportar un text refós del projecte d'urbanització que incorpore la totalitat de les modificacions autoritzades en els diferents projectes que siguen objecte de tramitació.   
  
Per tot això i a proposta de l'Alcaldia, per unanimitat dels presents, s'acorda:  
Primer. Aprovar el projecte de modificació de jardineria del projecte d'urbanització del sector Torre de la Sal amb els següents condicionants:   
- Pel que fa a les condicions d'accessibilitat exigibles, haurà de complir-se el que establix l'Orde 9 de juny de 2004 en matèria d'accessibilitat en el medi urbà.  
- Pel que fa a les zones de jocs infantils projectades, tots els seus elements hauran d'ajustar-se al que establixen les Normes UNE-EN-1176 i UNE-EN-1177.  
Segon. El menor cost que suposa la modificació proposada haurà de ser repercutida als propietaris, per això el compte de liquidació definitiva, del projecte de reparcel·lació o del projecte de quotes, haurà d'incorporar la disminució de costos que dimana de la modificació proposada.  
Tercer. El document de la modificació del projecte d'urbanització haurà de presentar-se, de conformitat amb allò que s'ha regulat en l'article 350 del RGTOU, en suport paper i digital (PDF i DWG). Igualment amb caràcter previ a la finalització de les obres d'urbanització del sector, l'agent urbanitzador haurà d'aportar un text refós del projecte d'urbanització que incorpore la totalitat de les modificacions autoritzades en els diferents projectes que siguen objecte de tramitació.   
  
Cosa que es fa pública, de conformitat amb l'article 152 de la Llei 16/2005, de 30 de desembre, de la Generalitat, Urbanística Valenciana, i l'article 346 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, i l'article 59 i 60 de la Llei 30/1992, del Règim Jurídic de les Administracions Públiques i del Procediment Administratiu Comú, i tindrà el caràcter de notificació per als interessats que siguen desconeguts o no haja pogut practicar-se la notificació.  
  
  
Cabanes, 11 d'abril de 2012.- L'alcalde: Francisco Vicente Artola Escuriola.